cyanic-selkie/wikianc huggingface dataset:
Mesosfäär
Mesosfäär on atmosfäärikiht kõrgusel 40–50 kuni 80–90 km. Stratosfäärist seda eraldab stratopaus ja termosfäärist mesopaus. Õhutemperatuur selles kihis kõrgusega tõuseb, temperatuuri maksimum (umbes +50 °C) on kõrgusel umbes 60 km. Edasi toimub temperatuuri langus kuni −70 või −80 °C.
Mesosfääris esinevad ja tavaliselt põlevad ära meteoorid.
Mesosfääris esinevad helkivad ööpilved.
Lennart Maurer
Lennart Manifald Maurer (20. september 1929 Juuru vald – 19. detsember 2007) oli eesti arst.
Pärast ülikooli lõpetamist töötas ta aastatel 1954–1955 Nõmme Sanitaarepidemioloogia Jaama peaarstina. Aastatel 1955–1959 töötas ta Tallinna Pelgulinna Haigla (tollal Tallinna Kalinini rajooni Haigla) peaarstina, aastatel 1959–1962 töötas ta samas haiglas peaarsti asetäitjana polikliinilisel alal. Aastatel 1962–1967 oli ta Tallinna Töörahva Saadikute Nõukogu Tervishoiu osakonna juhataja; 1967–1972 töötas jälle Tallinna Pelgulinna Haigla peaarsti asetäitjana polikliinilisel alal. Aastatel 1972–2001 töötas ta peaarsti asetäitjana Tallinna Keskhaiglas. Seal valmis tal kandidaadiväitekiri teemal "Täiskasvanud linnaelanike dispanseerimise laiendamise ja parandamise võimalused", mille ta kaitses mais 1977 Moskva Semaško-nimelises Sotsiaalhügieeni Instituudis ja sai meditsiinikandidaadi kraadi (kraad kinnitati sama aasta novembris). Lisaks on ta kohakaasluse alusel töötanud aastatel 1954–1995 pidevalt mõnekuuliste vaheaegadega röntgenoloogina.
Lennart Maurer suri 19. detsembril 2007 ja maeti 27. detsembril 2007 Liiva kalmistule.
Topis
thumb|[[Kukkurrott|Kukkurroti topis]]
Topis on uurimisotstarbel või eksponaadina esitamiseks looma terviknahast või peast (peatopis) valmistatud kuju. Mõni allikas peab topise sünonüümiks kaavikut, teine allikas loeb kaavikuks aga loomutruud topist.
Topiste tegemist nimetatakse taksidermiaks.
Jõulupuu
pisi|Jõulukuusk Jõulupuu (ka jõulukuusk) on puu, mida jõulude ajal ehetega kaunistatakse. Eestis on selleks üldiselt kuusk, mujal maailmas on levinud teisedki okaspuud, nagu nulg ja araukaaria. Jõulupuu võib olla valmistatud tehismaterjalist, näiteks polüvinüülkloriidist. Kunstilistel ja loodussäästlikel kaalutlustel tehakse jõulupuid muudestki materjalidest – 2015. aastal püstitati Rakvere linna vanadest aknaraamidest jõulupuu.
Kuusk kodus
Tihti raiutakse looduslik jõulukuusk metsast ja tuuakse seejärel tuppa, kus tuleb hoolt kanda selle eest, et puu okkaid kiiresti maha ei puistaks. Jõulupuu tüve alumine ots tuleb panna veeanumasse. Selleks, et puu püsiks püsti, võib kasutada kuusejalga.
Olenevalt traditsioonist viiakse tuppa toodud jõulupuu eri maades välja eri aegadel. Eestis viiakse kuusk välja üldjuhul kolmekuningapäeval, 6. jaanuaril. Viimastel aastakümnetel on populaarseks saanud komme koguda kuivanud jõulupuud ühte kohta ja pidulikult ära põletada, vahel tehakse jõulupuudest ka tuleskulptuure.
Uuemal ajal on levinud tava kaunistada tuppa toodud kuuse asemel õues kasvavaid puid või kasutada jõulumeeleolu loomiseks üksnes kuuseoksi.
Jõulukombestik
Jõulupuudel on tähtis osa tänapäevases jõulukombestikus ja kuuse ehtimine on tihti perekondlik rituaal. Jõulupuid kaunistatakse jõuluehete (näiteks klaaskuulide, karra, tähe- ja inglikujudega) ja küünaldega. Kui veel Nõukogude ajal kasutati peamiselt parafiinküünlaid, siis tänapäeval on tuleohutuse tagamiseks kasutusel elektriküünlad. Kaunistatud puu alla asetatakse jõuluõhtul jõulukingid.
Ehkki jõule peetakse pigem perekeskseks pühaks, on linnades saanud traditsiooniks tuua suured jõulupuud keskväljakule, kaunistada need jõulutulede või -küünaldega ning korraldada puu ümber advendiaegseid üritusi. Üldjuhul hoolitseb linna jõulupuuga seonduva eest omavalitsus, ent jõulupuu püstitamise kulusid võivad kanda ka sponsorid. Sageli kajastatakse ajakirjanduses jõulukuuse otsinguid ja transporti. Linna jõulupuu ümber kogunetakse samuti uusaastaööl uut aastat vastu võtma.
Igihaljastel okaspuudel kui jõulusümbolil on kristlik taust, kuid praegu seda enamasti ei tajuta. Matthias Johann Eisen kirjutas raamatus "Eesti uuem mütoloogia" järgmist: "Uuemal ajal püüab jõulupuu, jõulukuusk heinu majadest hoopis välja tõrjuda. Jõulupuudki seletatakse kristlikul kombel: küünlad puul kuulutavad jõuluvalgust, ehted ja maiused aga Õnnistegija toodud anda. Lugu ometi nii, et jõulupuu paganaaegset puukultust meelde tuletab. Meilgi oli mineva aastasajani viisiks mõnda hiiepuud ehtesse panna."
Nõukogude ajal oli ateismi ülistamise tõttu jõulude kui usupüha tähistamine keelatud ning jõulukuuske asendas näärikuusk. Kuna leidus inimesi, kes kippusid siiski nääride ettekäändel jõule pidama, jälgiti, et kuusk toodaks tuppa alles uusaasta eel, pärast jõulupühi.
Jõulupuu on sageli korduv motiiv jõuluteemalistes lauludes, luuletustes ja salmides. Eesti kirjanduses on üks tuntumaid Ellen Niidu luuletus "Kuidas leiti jõulupuu", mille algusread on "Lumi lendab, lumi keeb, lumi keerleb suusateel".
Jõulupuu Eestis
Looduslikke jõulupuid müüakse rohkesti kaubandusvõrgus, kuid Eestis tuuakse neid eraviisiliselt ka metsast. Kampaania korras pakub jõulukuuski Riigimetsa Majandamise Keskus. Metsamajanduslikust vaatenurgast on jõuluaeg ja looduslike jõulukuuskede koju toomine hea võimalus metsa harvendada, sest jõulukuuseks sobivad väikesed puud, millel tihti metsas kasvuruumi poleks või mis kasvavad metsasihtidel ja elektriliinide all. Samas on jõulupuude kasvatamine nii Eestis kui mujal maailmas ulatuslik tööstusharu.
Eestisse jõudis jõulupuu tuppa toomise traditsioon Saksamaalt ning see võeti siin omaks 20. sajandiks. Eestis hoitakse puud toas jõululaupäevast kolmekuningapäevani.
Rhabdophis guangdongensis
Rhabdophis guangdongensis on maoliik.
Rhabdophis guangdongensis on endeemne Guangdongi provintsis Hiinas.
Burundi lennujaamade ja lennuväljade loend
Siin loetletakse Burundis asuvaid lennujaamu ja lennuväljasid.
Vinkovci
Vinkovci on linn Horvaatias Slavoonias Vukovari-Srijemi maakonnas. Aastal 2021 oli end linna registreerinud 28 247 inimest ning reaalselt elas seal 31 057 inimest, mis teeb Vinkovcist maakonna suurima linna. Linna ümbritsevad mitmed suuremad külad ning see on tänu raudteedele kohalik transpordisõlm.
Andrés Manuel López Obrador
Ta on lõpetanud Mehhiko Rahvuslik Ülikooli politoloogia ja avaliku halduse erialal.
Douglase maakond (Missouri)
Maakonna halduskeskus on Ava.
Ajalugu
Maakond moodustati 1857. aastal.
Rahvastik
Elanike arv oli 2010. aasta rahvaloenduse järgi 13 684.
Arvestuslik rahvaarvu muutus (1. juuli seisuga) :
Skulte kihelkond
Skulte kihelkond (läti keeles Skultes draudzes novads, saksa keeles Kirchspiel Matthäi, Peters Kirchspiel ) oli haldusüksus Riia kreisis Liivimaa kubermangus Lätimaal.
Alad kuulusid kuni 1783. aastani Kuramaa hertsogiriigile, mil Kuramaa hertsogiriigi hertsog Peter von Biron loovutas kaubanduslepingu alusel maa-alad Slokani Venemaa keisririigile ning moodustati Skulte kihelkond Riia kreisis.
Oandimägi
Oandimägi ehk Käpa Munamägi on linnamägi Valga maakonnas, Otepää vallas, Vana-Otepää külas, Uandimäe
Mälestise kirjeldus
15-20 m kõrgune korrapäraselt ovaalne, kumeralt langeva õueala on ida- lääne suunas 80 m, põhja-lõuna suunas 65 m. Põhjanõlva ülaservast ligikaudu 5 m madalamale on kaevatud astang. Väravakoht asub linnuseõue idaotsas. Linnamäel on ebaühtlase paksusega kultuurikiht (10-30 cm). Mäenõlva edelapoolses osas paikneb 70x15 m platoo, mille otsas asub otsavall. Selle valli pikkus 19 m, laius 7 m ja kõrgus mäejalamilt 10 m. Kaitseehitusest pärinevast tukist saadud süsinikuproov viitab 12. sajandile. 14c proovid: 960+-35 bp; 1017-1160 prk (Tln-883).
1960. aasta NSV Liidu meistrivõistlused jalgrattasõidus
1960. aasta NSV Liidu meistrivõistlused jalgrattasõidus  toimusid mitmes osas. Maantee- ja krossisõidud peeti Chișinăus 29. septembrist 5. oktoobrini.
S.M.A.R.T.
S.M.A.R.T (inglise keeles Self-Monitoring, Analysis and Reporting Technology) on arvuti püsivara kõvaketta seadmes, jälgimissüsteem, mis annab teada ja tuvastab erinevaid kõvaketta näitusid, millega loodetakse ennetada kõvaketta tõrkeid. Kui S.M.A.R.T. süsteem tuvastab tõrke, siis hooldaja saab asendada salvestusseadme, et vältida kõvaketta katki minemist ja andmekadu. Kõvaketaste tootjad saavad kasutada S.M.A.R.T.i andmeid vigade avastamiseks ja vea kordumise vältimiseks tulevikus uute kõvaketaste disainimisel.
Taust
Kõvaketta tõrked jagunevad kahte põhilisse rühma:
Mehaanilised tõrked moodustavad 60% kõigist kõvaketaste tõrgetest. Enamik mehaanilistest tõrgetest võivad tuleneda järkjärgulisest vananemisest ja sel juhul on tavaliselt kindlad märgid, millal kõvaketas hakkab otsad andma. Nendeks märkideks võib olla suurenenud kuumus, suurenenud müra, probleemid andmete lugemise ja kirjutamisega või kahjustatud sektorite numbri suurenemine (info talletatakse kontsentriliste sektoritena).
Ajalugu ja eelkäijad
Esimese kõvaketta jälgimise süsteemi lõi 1992. aastal firma IBM; see oli IBM 9337 kettatahvlite sees. Hiljem nimetati seda ennustatavaks tõrkeanalüüsiks (inglise keeles "Predictive Failure Analysis"). See mõõtis kettaseadme heaolu parameetreid ja mõõtis neid ketta püsivara piires. Kommunikatsioon füüsilise üksuse ja jälgimistarkvara vahel oli piiratud, nimelt binaarne: andis teada kas "seade on korras" või "seade läheb tõenäoliselt varsti katki."
Hiljem, teine variant, millele anti nimeks IntelliSade, loodi arvutitootja Compaqi ja kõvakettatootjate Seagate, Quantum ja Conneri poolt koostöö tulemusena. Kettadraivid mõõtsid ketta "heaolu parameetreid" ja väärtused kanti üle operatsioonisüsteemi ning kasutaja jälgimistarkvarasse. Iga kettadraivi tarnija sai otsustada, millised parameetrid kaasata jälgimisse ja millised nende läved peaksid olema.
Compaq saatis oma teostuse Small Form Factori komiteesse, et idee läheks rakendusse juba 1995. aastal. Seda ideed toetasid Compaqi koostööpartnerid Seagate, Quantom ja Conner, samuti ka IBM ja Western Digital, millel polnud veel endal tõrke ennustussüsteemi sel ajal. Komitee valis IntelliSafe'i meetodi, kuna see toetas kõige enam paindlikkust. Seejärel saadud ühiselt välja töötatud standardi nimeks saigi S.M.A.R.T.
Tagatud informatsioon
Kõige algelisem informatsioon, mida S.M.A.R.T. annab, on selle staatus. See näitab kahte väärtust: "lävi pole ületatud" ja "lävi ületatud". Tihti neid näidatakse tavaliselt nii: "kõvaketas on korras" ja "kõvaketta tõrge." "Lävi ületatud" annab teada, et on üsna kõrge tõenäolisus, et kõvaketas annab tulevikus kindlasti otsad. Ennustatav tõrge võib olla katastroofiline või väiksem (näiteks ei saa andmeid kirjutada teatud sektoritele või on oluliselt aeglasem töökiirus võrreldes tootja deklareeritud miinimumiga.)
S.M.A.R.T.i staatus ei anna ilmtingimata teada draivi mineviku ja oleviku vastupidavusest. Kui kõvaketas on juba katastroofiliselt katki läinud, siis staatus võib olla juurdepääsmatu. Teine variant on, et kui draiv on juba minevikus probleeme kohanud, kuid sensorid enam ei tuvasta mingeid probleeme, siis staatus näitab hoopiski, et kõvakettaga on korras.
Mõne sektori lugemise võimetus ei pruugi alati tähendada seda, et kõvakettadraiv hakkab niipea katki minema. Üks võimalus on, et lugematud sektorid luuakse siis, samal ajal mil draiv töötab korralikult, kui andmete kirjutamisel kogeb draiv järsku voolukaotust. Samuti, isegi sel juhul, kui ketast on füüsiliselt kahjustatud ühes kindlas punktis nii, et see kindel sektor on loetamatu, siis ketas võib kasutada tagavara ruumi kahjustatud ala taastamiseks – ühesõnaga seda sektorit kirjutatakse üle.
S.M.A.R.T.i draivid võivad valikuliselt säilitada logisid. Tõrkelogi salvestab informatsiooni kõige hiljutisematest tõrgetest, millest ketas on arvutile teada andnud. Logide analüüsimine aitab kindlaks määrata, kas arvutiprobleemid on seotud kõvakettaga või põhjustavad need hoopis midagi muud.
Kõvakettad, mis võtavad kasutusele S.M.A.R.T.i süsteemi, võivad valikuliselt kasutusele võtta protokollid, nagu näiteks enese-proovid või hooldusprotsessid, ning kõikide testide tulemusi hoitakse vastavas logis. Enese-proovi protsesse võidakse kasutada lugematute sektorite avastamiseks kettal, nii et neid saab taastata varukoopia allikatest (näiteks RAIDide puhul teistest ketastest). See aitab vähendada andmete lõplikku kadu.
Puudub ühtne tõlgendus
Paljud emaplaadid näitavad hoiatusteadet, kui kõvaketas hakkab lähenema tõrkele. Kuigi tööstusstandard kehtib enamikel kõvaketaste tootjatel, on ikkagi alles jäänud mõned probleemid ja paljud "erainformatsioonid" jäävad siiski tootjate valdusse. Selle tulemusena S.M.A.R.T.i ei pruugita alati õigesti rakendada paljudel arvutiplatvormidel.
Legaalsest vaatepunktist vaadatult, termin "S.M.A.R.T." viitab ainult signaali meetodile kõvaketta elektromehaaniliste sensorite ja arvuti vahel. Seega võiks arvata, et ketas nõuab oma tootjate poolt S.M.A.R.T.i paigaldamist isegi siis, kui seda tegelikult pole. Teiste sõnadega näiteks juhul, kui see ei sisalda temperatuurisensorit, mille puhul võib klient eeldadaks, et see on siiski olemas. Veel enam, ekstreemsemal juhul, kõvaketta tootja võiks teoorias toota kõvaketast, mis sisaldaks sensorit ainult ühe füüsikalise atribuudi jaoks ja seejärel legaalselt reklaamida toodet kui "S.M.A.R.T.iga ühilduv".
Nähtavus võõrsüsteemidele
Sõltuvalt sellest, millist kasutajaliidest kasutatakse, mõned S.M.A.R.T.iga ühendatud emaplaadid ja mitmed seotud tarkvarad ei pruugi teatud S.M.A.R.T.-võimeliste ketastega suhelda. Näiteks vähesed välised kõvakettad, nimelt ühendatud kas USB või Firewire'iga, saadavad korrektselt S.M.A.R.T.ile andmeid läbi nende kasutajaliideste. Ülejäänud mooduste puhul kõvaketta ühendamisega (SCSI, Fibre Channel, ATA, SATA, SAS, SSA ja nii edasi) on raske ennustada, kas S.M.A.R.T.i ettekanded funktsioneerivad ikka korrektselt antud süsteemis.
Isegi koos kõvaketta ja kasutajaliidesega, mis rakendab spetsifikatsiooni, arvuti operatsioonisüsteem ei pruugi näha S.M.A.R.T.i süsteemi, sest ketas ja kasutajaliides on kokku surutud alumises kihis. Näiteks, nad võivad olla osa RAIDi alasüsteemis, mille puhul RAIDi juhtseade näeb S.M.A.R.T.-võimelist ketast, kuid peaarvuti näeb ainult RAIDi juhtseadme poolt genereeritud loogilist infohulka.
Paljud programmid, mis on loodud jälgima ja ette kandma S.M.A.R.T.i andmeid, funktsioneerivad ainult administraatori kasutaja all Windowsi platvormil. Praegu S.M.A.R.T.i paigaldavad tootjad individuaalselt, kuid kõik aspektid ei pruugi olla ühilduvad.
ATA S.M.A.R.T. atribuudid
Iga kõvakettatootja paneb paika kindla hulga atribuute. Igal atribuudil on toores väärtus, mille tähendus on täielikult tootjate välja mõeldud (võib vastanduda loendarvuna või füüsikalise üksusena, näiteks Celsiuse kraad või sekund), normaliseeritud väärtus, mis on arvuvahemikus 1–253 (sel juhul 1 on halvim näit ja 253 näitab parimat tulemust), ja halvim väärtus, mis esindab kõige madalamat väärtust. Sõltuvalt tootjast võidakse väärtusi 100 või 200 pidada esialgseks normaliseeritud väärtuseks.
Läveületamistingimus
Inglise keeles "Threshold Exceeds Condition" (TEC) on hinnanguline aeg, mil kõvaketta statistika atribuut jõuab kriitilise läveni. Kui tarkvara Drive Health annab teada "lähimast T.E.C.ist," siis seda peaks võtma kui eesolevat tõrke aega. Mõnel juhul võib juhtuda, et aega ei anta ja ketas töötab hoopis ilma tõrgeteta. Aja ennustamise puhul ketas jälitab, millise kiirusega atribuudid muutuvad. Siinkohal paluks meeles pidada, et T.E.C.i ajad on siiski hinnangulised; kõvaketas võib sellegipoolest katki minna palju varem või palju hiljem.
Enesetest
S.M.A.R.T.-kettad võivad pakkuda erinevaid eneseteste.
Lühike
Pikk/pikendatud
Edastus
Valiv
SCSI- ja ATA-ketaste enesetesti logid on natuke erinevad. Pikad testid võivad isegi edukalt läbi minna, kui lühikesed testid kukuvad läbi.
Giżycko
Giżycko (saksa keeles Lötzen) on linn Poolas Warmia-Masuuria vojevoodkonnas, Giżycko maakonna halduskeskus. Giżycko asub Niegocini järve ja Kisajno järve kaldal.
Ristirüütlid rajasid lossi 1340. aastal. Alates 16. sajandi keskpaigast oli Lötzen reformatsiooni keskus piirkonnas. Asula sai linnaõigused 1612. aastal. Rahvahääletuse tulemusel jäi linn 1920. aastal Saksamaa (Ida-Preisimaa) koosseisu. Poolale läks linn 1945. aastal.
Amfo
Amfo oli Tartus Komsomoli kino juures aastatel 1967–1977 tegutsenud filmiklubi.
Klubi asutasid Jüri Lina ja Lembit Hanni 1967. aastal. Klubi esimene esimees oli Jüri Lina, pärast teda Lembit Hanni. Klubi lõpetas tegevuse võimude survel 1977. aastal.
Croix' kanton
Croix' kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Croix.
See koosneb järgmistest valdadest:
Tuplet
Tuplet (inglise keeles tuplet), ka vältuste erijaotus, ka tinglik jaotus on muusikas sama helivältuse jaotuste aluseks olevate erinevate algarvuliste astme aluste suhe.
Tuplet-i näited on
Noodikirjas tähistatakse tuplet-eid helivältuse jaotuse aluseks olevate erinevate algarvuliste astme aluste suhtena, mida tähistab helivältuste seeria kohale või alla kirjutatud jaotussuhet tähistav arv või murdarv. Lisaks võib tuplet olla tähistatud ka sidejoone, klambri või sidekaarega.
Lähtuvalt lääne muusika noodikirja traditsioonist lähtutakse tuplet-i üleskirjutamisel lähimast kahe astmel olevast jaotusest.
Näiteks jaotus kolmeks ehk triool kirjutatakse suhtes 2-noodilisse, jaotus viieks ehk kvintool, kuueks ehk sekstool ning seitsmeks ehk septool suhtes 4-noodilisse gruppi jne.
Punktiga helivältuse puhul 4- ja 5-noodiline grupp kirjutatakse suhtes 3-noodilise ning 7-...11-noodiline grupp suhtes 6-noodilise grupi vältusega. Erandiks on punktiga noodi jaotumine 3 asemel 2-ks, kus kasutatakse suurema nootide arvuga põhijaotuse vältusi.
Mõiste
Oxford Music Online määratleb tupleti mõiste järgmiselt: "Tuplet on taktimõõdu aluseks olevat lööki jaotavate nootide arvu ajutine kasvamine või kahanemine. Tupleteid märgitakse tavaliselt arvu või arvude suhtena, mis näitab löögi jooksul esitatavate nootide arvu." (Tuplet. A temporary increase or decrease in the number of notes subdividing a beat from what is standard for a given time signature. Tuplets are usually notated with a numeral or ratio that indicates the number of notes to be performed within the beat.)
Inglise keeles kasutatakse tuplet-i mõiste selgitamiseks ka kohati ekslikke sõnu 'irratsionaalne rütm või rühmitamine' (irrational rhythm or grouping), 'tehislik jaotamine või rühmitamine' (artificial division or grouping), 'ebanormaalne jaotus' (abnormal division), 'irregulaarne rütm' (irregular rhythm), 'grupeto' (gruppetto), 'meetrumiväline rühmitamine (extra-metric groupings) või harvem ka 'meetrumivastane rütm' (contrametric rhythm).
UTC+3:00
pisi|500px|UTC+3 UTC+3:00 on ajavöönd, mis on 3 tundi ees maailmaajast UTC.
Vööndis asuvad aasta läbi:
Suveajal asuvad selles vööndis:
Aasias:
Ristmeedia
Ristmeedia (inglise keeles crossmedia, üsna sarnase tähendusega on ka mõiste transmeedia) all mõistetakse nähtust, kus meediasisu tootjad diferentseerivad oma tooteid strateegiliselt nõnda, et ühe meediatoote avaldumisvorme jagub rohkem kui ühele meediaplatvormile. Näiteks on telesarjal ka veebisait, mobiilirakendus, arvutimäng, koomiks, järjejutt, lauamäng jne. Ristmeediat ei tohiks segi ajada frantsiiside, järgede või adaptatsioonidega.
Põhjus, miks meediatootjad on sellistest strateegiatest üha enam haaratud, on vajadus saavutada kontakt nüüdisaegsete, platvorme ja kanaleid pidi killustuvate auditooriumidega. Brände ja tooteid diferentseerides kindlustatakse end ka ühel või teisel platvormil läbikukkumise vastu. Riskide haldamisega seostub ka ärimudelite mitmekesistamine: ühel platvormil teenitakse subskriptsiooni, teisel traditsioonilise reklaami, kolmandal asukohapõhiste reklaamide, neljandal agregaatoritele ehk infovoogude haldajatele litsentside müümisega jne.
Lastrup
Lastrup on vald Saksamaal Alam-Saksi liidumaal Cloppenburgi kreisis.
Lastrup asub umbes 15 km Cloppenburgist edelas. Valla pindala on 85 km². 31. detsembril 2015 elas seal 6902 inimest.
Garrel
Garrel on vald Saksamaal Alam-Saksi liidumaal Cloppenburgi kreisis.
Garrel paikneb umbes 15 km Cloppenburgist põhjas ja 25 km Oldenburgist edelas. Valla pindala on 113,23 km². 31. detsembril 2015 elas seal 14 634 inimest.
Albi (Prantsusmaa)
Albi [albi] on linn Prantsusmaal Tarni departemangus. Ta on departemangu prefektuur (prefecture) ehk halduskeskus. Linn on nelja kantoni keskus.
Linna territoorium asub 130–308 meetri kõrgusel üle merepinna.
pisi|tühi|Albi plaan ja teda ümbritsevad vallad
Meugliano järv
Chiusella jõe orus, 717 meetri kõrgusel merepinnast asuva järve pindala on 2,9 hektarit, kaldajoone pikkus 690 meetrit, valgla suurus 18 hektarit.
Looduskaitse
Okaspuumetsadest ümbritsetud Meugliano järv, koos Alice järvega, on ühenduse tähtsusega alana kaitse all alates 2009. aastast.
Moskva kuberner
Moskva kuberneride loend on Venemaa Keisririigi Moskva linna ja Moskva kubermangu kuberneride ja kindralkuberneride loetelu.
Moskva kuberneri ametikoht moodustati tsaar Peeter I ukaasiga koos kubermangu moodustamisega 18. detsembril 1708 ning haldus-, politsei-, finants-, majandus-, sõjandusalast ja kohtualast tegevust määratleva ukaasiga 10. jaanuaril 1714.
Keisrinna Katariina II valitsemisajal pandi 15. märtsist 1727 pärineva ukaasiga kuberneridele ka "õigus- ja kohtumõistmise ülesanded" tema valitsemise all oleval territooriumil.
Aastatel 1775–1865 nimetati kuberneri tsiviilkuberneriks (граждански губернатор), kes allus Moskva linna ja Moskva kubermangu kindralkubernerile, alates 19. sajandist aga allusid kubernerid teenistuslikult Venemaa Keisririigi Siseministeeriumile. Kubermangu kuberneri tööorganiks oli 2. jaanuaril 1845 moodustatud Moskva kubermanguvalitsuse kantselei.
1909. aasta 10. mai ukaasiga seoses kindralkuberneri ametikoha mitteühildatavusega anti kindralkuberneri valitsus koos ametnikega Moskva kuberneri alluvusse ja koosseisu.
Ernst Sokolowsky
Aastatel 1855–1859 töötas Ernst Sokolowsky Luunja mõisas parun Nolckeni juures koduõpetajana. Pärast prooviaastat Tartu Maarja koguduses (Adalbert Hugo Willigerode juures) ja Maarja-Magdaleena koguduses (Woldemar Mickwitzi juures) ordineeriti ta 10. juulil 1860 Straupes kirikuõpetajaks. Seejärel kutsuti ta 1859. aastal ametist lahkunud Karl Körberi asemele Vändra Martini koguduse õpetajaks. Vändra koguduses töötas ta õpetajana 31 aastat – aastatel 1860–1891 (introdutseeriti 17. juulil 1860). Raske ja võõrapärase nime tõttu kutsusid kohalikud teda Va Lopskiks.
Tüli tõttu võimudega venestuspoliitika pärast (Sokolowsky viis läbi laulatuse, kus üks abiellujatest oli apostli õigeusuline, kuid sellist laulatust ei tohtinud luteri õpetaja venestamise ajal läbi viia ) heideti ta Riia ringkonnakohtu poolt vaimulikust seisusest välja ja mõisteti üheks aastaks vangi. Keiser vähendas karistust Liivimaalt väljasaatmiseks. Kolis Paldiskisse ja oli aastatel 1891–1899 (introdutseeriti 7. juulil 1891) Paldiski Nikolai koguduse õpetaja.
Ta oli avaldanud mitmel korral soovi, et ta maetaks Vändra kalmistule. Kui ta 1899. aastal 66-aastaselt äkilise südamerabanduse tõttu suri, maetigi ta 19. märtsil Vändra vanale kalmistule abikaasa kõrvale. Tema matus oli omamoodi väljaastumiseks venestuspoliitika vastu, kohal oli peaaegu kümme tuhat koguduse liiget.
Pastor Sokolowsky oli oma aja kohta väga edumeelne mees. Ta ei hoolitsenud ainult oma koguduse liikmete usulise külje eest, vaid püüdis kõigi vahenditega aidata kaasa nende majandusliku seisukorra ja haridustaseme parandamisele. Näiteks kuivendas ta omal kulul soid (rahvasuus "Lopski kraavid") põllumaaks vaesemale rahvale ja ehitas neile majadki.
Hariduse edendaja
Ernst Sokolowsky asutas Vändra kihelkonnas uusi vallakoole. Näiteks andis 1864. aastal mõisnik Carl von Ditmar tema innustusel maad kooli rajamiseks Võierasse. Koolimaja valmis 1865. aasta sügisel.
Ernst Sokolowsky ettepanekul lahutati Vändras kihelkonnakooliõpetaja amet köstri ametist ja ehitati uus, ajakohane koolimaja. Ta korraldas oma kihelkonnakooliõpetajate konverentse proovitundidega ja revideeris asjatundlikult koole, sest oli ka Pärnu kreisi koolide vaimulik revident.
Ta oli Vändra gümnaasiumi mõtte algataja. Asutas Vändras Koolisõprade Seltsi, mille eesmärgiks oli luua Vändrasse kõrgem tütarlastekool. Hiljem asutasid kohalikud talumehed tema mälestuseks Sokolowsky kapitali, mille toel valmis 1913. aastal Vändra gümnaasiumi praegune algklasside maja. Sokolowsky oli ka Vändra uue kihelkonnakooli eestvedajaid selle valmimisel 1885. aastal.
Vändra kurttummade kool
Ernst Sokolowskyl on suured teened kurttummade hariduse korraldamisel Eestis. Ta tutvus Saksamaal kurttummade õpetamise viisiga, astus kirjavahetusesse kuulsa Saksa kurttummade õpetaja Hilliga, kellelt ta sai õppetöö korraldamise ja õppeplaani koostamise kohta palju juhtnööre. 1964. aastal õpetas Ernst Sokolowsky ise kaks last (Mart Kerese ja Kai Loorentsi) kõnelema ja rajas 1866. aastal Vändras esimese kurttummade kooli Eestis (1924. aastal viidi kool Vändrast Porkunisse). Algkapital koolimaja ehitamiseks ja kooli rajamiseks saadi parun Gotthard Krüdeneri 1000-rublasest pärandusest ja koguduse korjandusest. Seetõttu kandis kool ka Gotthardi nime. Koolimaja asupaigaks valiti maa-ala Paide ja Viljandi maantee vahel. Kuna maa kuulus mõisnik Carl von Ditmarile, tuli see temalt rentida.
Kool alustas 1966. aastal tööd üheksa õpilasega, koolikursus kestis seitse aastat, õpetajana asus koolis tööle Johannes Eglon. Õppeainetest oli esimene usuõpetus. Õpetati veel aritmeetikat, grammatikat, geograafiat, loodusõpetust, joonistamist ja tööõpetust. Kuna usuõpetusel oli koolis tähtis koht, siis lõppes ka koolikursus leeriga.
Kooli ülalpidamiseks asutas Sokolovsky 1882. aastal koos 15 mõttekaaslasega Pärnu "Ehwata" seltsi. "Kurttummade eest hoolitsemiseks” oli rajatud “Ehwata” selts juba 1865. aastal Tartus. Hiljem rajati "Ehwata" selts ka Viljandis (1890), Hallistes (1890) jm.
Õpilaste arvu pidev suurenemine nõudis koolimajale ka järjest uute juurdeehituste tegemist. 1889. aastal tehti vanale koolimajale juurdeehitus, mis võimaldas avada kolmanda klassikomplekti. Vastu võeti 12 uut õpilast. Kui Sokolowsky 1891. aastal Liivimaalt välja saadeti, jäi kooli haldamine täielikult Johannes Egloni õlule. 1893. aastal ehitati avaram koolimaja ja avati neljas klassikomplekt. Kooli ruumide laiendamisega tuli ka tarvidus uue mööbli järele. Uue mööbli ostmiseks aga raha ei jätkunud ja seetõttu osteti vana mööbel.
Alates 1898. aastast oli kool keisrinna Aleksandra Fjodorovna kaitse all. Kooli toetasid rahalisel ka Liivimaa ja Eestimaa rüütelkond ning Tallinna linn. Kurttummade koolid olid veel Saaremaal Pühal (1893–1932, suleti rahapuudusel) ja Võrumaal Põlvas (1897–1916), aga Vändra kool oli kõige tuntum.
Pärast Eesti Vabariigi loomist 1918. aastal esitasid kooli juhataja Volmer Univer ja "Ehwata" seltsi direktoorium vabariigi haridusministeeriumile palve kool riigi alluvusse üle võtta. Järgneski ametlik teade, et Eesti Vabariigi valitsus on otsustanud võtta alates 1. jaanuarist 1920 Vändra kurttummade kooli riigikoolide nimekirja. Seega lõppes 31. detsembril 1919 Vändra kurttummade kooli sõltuvus "Ehwata" seltsist ja kool ei olnud enam erakool. 15. mail 1924 kolis Vändra kurttummade kool Porkunisse.
Isiklikku
Ernst Sokolowsky põlvnes Austria krahvide Falkenhaynide perekonnast. Tema esivanemad läksid reformatsiooni ajal luteri usku. Kui Austria keiser hakkas luteri usku läinuid taga kiusama ja nende mõisnike maad konfiskeeris, kes katoliku usku tagasi ei läinud, jättis Ernst Sokolowsky vanaisa krahv Falkenhayn oma mõisad ja rändas vaese mehena Poola. Poolas võttis ta endale uue perekonnanime – Sokolowsky. Seejärel rändas edasi Poolast Baltimaadesse. Hiljem sattus pojapoeg Ernst Eestisse, vend Emil jäi aga Riiga.
Ernst Sokolowsky isa oli Straupe koguduse õpetaja Georg Gustav Sokolowsky, vanaisa oli Härgmäe koguduse õpetaja Paul Emil Sokolowsky, õepoeg oli Tõstamaa- ja Palamuse koguduse õpetaja Burchard Georg Sielmann.
Mälestuse jäädvustamine
Võidupühal, 23. juunil 1936. aastal avati Vändra vanal kalmistul õpetaja Ernst Sokolowsky kalmul mälestussammas. Sel päeval toimus ka IV ülemaaline kurtide kongress ja tähistati 70 aasta möödumist Vändra kurttummade kooli asutamisest.
Zoolander
"Zoolander" on 2001. aastal valminud Ameerika Ühendriikide satiiriline komöödiafilm.
Filmi peaosas on Ben Stiller, kes on ka filmi režissöör. Debüüdi teeb Mugatu turvamehena Johann Urb.
Doni sõjaväeringkond
Doni sõjaväeringkond (vene keeles Донской военный округ, Донской ВО) oli aastatel 1945–1946 ja 1949–1953 Nõukogude Liidu relvajõudude koosseisu kuulunud piirkondlik operatiiv-strateegiline väekoondis.
Kubani sõjaväeringkond
Kubani sõjaväeringkond (vene keeles Кубанский военный округ, Кубанский ВО) oli aastatel 1945–1946 Nõukogude Liidu NSV Liidu relvajõudude koosseisu kuulunud piirkondlik operatiiv-strateegiline väekoondis.
Sõjaväeringkond moodustati 9. juulil 1945, mil Põhja-Kaukaasia sõjaväeringkond reorganiseeriti kolmeks sõjaväeringkonnaks. Kubani sõjaväeringkonda kuulus Krasnodari krai. 4. veebruaril 1946 ühendati see koos Doni ja Stavropoli sõjaväeringkonnaga taas Põhja-Kaukaasia sõjaväeringkonnaks.
Doni sõjaväeringkond
Sõjaväeringkond moodustati 9. juulil 1945, mil Põhja-Kaukaasia sõjaväeringkond jagati kolmeks sõjaväeringkonnaks. Uude sõjaväeringkonda kuulusid Astrahani, Rostovi ja Stalingradi oblast. 4. veebruaril 1946 ühendati see koos Kubani ja Stavropoli sõjaväeringkonnaga taas Põhja-Kaukaasia sõjaväeringkonnaks. 22. augustil 1949 jagati viimane kaheks: Doni ja Põhja-Kaukaasia sõjaväeringkonnaks. Selle territooriumi moodustas Astrahani, Rostovi ja Stalingradi oblast. 9. novembril 1953 liideti Doni sõjaväeringkond lõplikult Põhja-Kaukaasia sõjaväeringkonnaga.
GPT-3
GPT-3 (Generative Pre-trained Transformer 3) on autoregressiivne keele mudel, mis kasutab sügavõpet tavakeelse teksti genereerimiseks. Mudeli arendas välja OpenAI.
Doni sõjaväeringkond
Sõjaväeringkonna staap asus Rostovis.
Dunklini maakond
Dunklini maakond (Dunklin County) on maakond Ameerika Ühendriikides Missouri osariigis.
LNT
LNT võib tähendada järgmist:
Dunklini maakond
Maakonna halduskeskus on Kennett.
Ajalugu
Maakond moodustati 1843. aastal.
Rahvastik
Elanike arv oli 2010. aasta rahvaloenduse järgi 31 953.
Arvestuslik rahvaarvu muutus (1. juuli seisuga) :
GPT-3
See on 2020. aastal valminud kolmanda põlvkonna ennustav keelemudel GPT-n seeriast. Mudel kasutab hiiglasuurt tekstikorpust tõenäosuslikul alusel uue teksti moodustamiseks.
2023. aasta märtsis tuli välja GPT-4.
Josh Brownhill
Joshua Brownhill (sündinud 19. detsembril 1995 Warringtonis) on Inglismaa jalgpallur, kes mängib poolkaitsjana Inglismaa Premier League'i klubis Burnley.
2013. aastal debüteeris ta Inglismaa tugevuselt kolmandas liigas Preston North Endi meeskonnas. Hooaja 2015–16 teisel pool mängis ta laenul samasse liigasse kuuluvas Barnsleys. 2016. aastal võitis ta Barnsleyga Football League Trophy.
Aastatel 2016–2020 mängis ta Inglismaa esiliiga klubis Bristol City. Nelja hooaja jooksul lõi ta Inglismaa esiliigas 16 väravat. 5. jaanuaril 2019 lõi ta Inglismaa karikavõistluste mängus värava Inglismaa kõrgliiga klubi Huddersfield Towni vastu.
2020. aasta jaanuaris siirdus ta Burnleysse. 19. veebruaril 2022 lõi ta mängus Brighton & Hove Albioni vastu oma esimese värava Inglismaa kõrgliigas.
Ateena Mereliit
Ateena Mereliit ehk Delose Liit oli Kreeka linnriikide liit, mis asutati 478 eKr Ateena juhtimisel, et sõdida Pärsia vastu. Kaotati 404 eKr, kui Ateena sai Peloponnesose sõjas lüüa.
Tekes
Tekes on jõgi Aasias.
Jõgi algab Terskej-Ala-Toost. Voolab valdavalt itta. Ühinedes Künesiga, moodustab Ili.
Tekes on 438 km pikkune.
Valdo Jahilo
pisi|Valdo Jahilo 1999. aastal Valdo Jahilo (sündinud 27. jaanuaril 1972 Tallinnas) on eesti loovtöötaja, anekdoodikoguja, õhtujuht ja ajakirjanik. Ta on lõpetanud Tallinna 32. Keskkooli ja 1994. aastal Tartu Ülikooli ajakirjanduse erialal.
Saavutused
pisi|Valdo Jahilo 1988. aastal Miss Estonia valimisel
Isiklikku
Valdo Jahilo on abielus kunstnik Kirsti Jahiloga.
Hugo von der Borg
Hugo von der Borg (27. detsember 1825 (vkj)/8. jaanuar 1826 – 4. (vkj)/16. juuli 1885 Kuressaare, Liivimaa) oli Kuressaare bürgermeister ja linnapea.
Hugo von der Borg oli Tartu ülikooli sündiku Carl von der Borgi poeg.
H. von der Borg õppis 1846–1850 (lõpetas 1854, grad. stud.) Tartu ülikoolis, oli aastatel 1856–1858 Viljandi kihelkonnakohtu adjunkt.
Aastatel 1858–1859 oli H. von der Borg Kuressaare raehärra ja kohtufoogt, alates 1859. aastast kuni surmani bürgermeister, alates 22. aprillist (vkj)/4. maist 1879. aastal ka Kuressaare linnapea.
Teadusauhindade loend
Siin on loetletud Eesti ja välismaa teadusauhindasid
Arnis
Arnis (taani Arnæs) on linn Saksamaal Schleswig-Holsteini liidumaal Schleswig-Flensburgi kreisis. Asub Schlei ääres.
Asula rajasid 1667. aastal 65 laevaomanike perekonda lähedalasuvast Kappelni linnast. 1866 sai asula aleviks ja 1934. aastal linnaks. 1885. aastal oli alevi elanike arv 572.
Hilda Üprus
Ta on lõpetanud Viljandi Eesti haridusseltsi gümnaasiumi, ta on mänginud Viljandi ja Tartu orkestrites viiulit. Ta õppis 1930. aastate teisel poolel Pallase ettevalmistuskursustel ja aastast (?) Kõrgematel Kujutava Kunsti Kursustel (Aleksander Vardi ateljees). Maaliõpingud lõppesid Tartu Riiklikus Kunstiinstituudis diplomitööd kaitsmata, sest Pallase vaimus tehtud paljufiguuriline maal "Teatrikostüümide ateljees" (1948) ei vastanud tollastele dogmaatilistele ja jäikadele norminõuetele.
Aastast 1950 elas ta Tallinnas, jätkates portreede, lillepiltide ja maastike maalimist 1930. aastate Pallase maalikooli impressionistlikus laadis. Esmaülevaate tema loomingust andis aastal 1987 Tartu Kunstimuuseumis toimunud mälestusnäitus.
Isiklikku
Tema õde oli kunstiteadlane Helmi Üprus, vend oli neuroloog Voldemar Üprus.
Wendeburg
Wendeburg on vald Saksamaal Alam-Saksi liidumaal Peine kreisis.
Valla pindala on 59,98 km². 31. detsembril 2017 elas seal 10 319 inimest. Vald asub umbes 11 km Peinest idas ja 12 km Braunschweigist loodes.
Tooma Põllutöö- ja Maaparanduskool
Kool avati 1. novembril 1928 nimega Tooma Sooharimiskool.
Nimed:
MFA
MFA võib tähendada järgmist:
Anne Robert Jacques Turgot
pisi|Anne Robert Jacques Turgot
Anne Robert Jacques Turgot, Aulne'i parun (10. mai 1727 Pariis – 18. märts 1781 Pariis), tuntud ka kui lihtsalt Turgot, oli prantsuse riigitegelane ja majandusteadlane füsiokraatide koolkonnast.
Ta pärines vanast Normandia suguvõsast, sündides Pariisi kaupmeeste gildi ülema Michel-Étienne Turgot' noorima pojana. Ta sai esmalt vaimuliku hariduse ja astus Brucourt'i abeena 1749 Sorbonne'i ülikooli. Samast aastast on teada tema esimene majandusalane kirjutis, mis käsitleb paberraha ning kummutab abee Jean Terrassoni argumendid John Law' süsteemi kaitseks. Turgot' huvitus ka luulekunstist ja püüdis juurutada prantsuse luules ladina keele prosoodiat. Voltaire tunnustas tema prantsuskeelset versiooni "Aeneise" neljandast laulust kui ainsat proosatõlget, mis pakub pisutki vaimustust.
Turgot' kuulsaim teos on "Réflexions sur la formation et la distribution des richesses" ("Mõtisklusi rikkuse tekkimisest ja jaotumisest"), mille ta kirjutas Limoges'is intendandina töötades 1766. aastal. See ilmus 1769–1770 ajakirjas Ephémérides du citoyen ja eraldi raamatuna 1776. Teoses arendab Turgot François Quesnay teooriat, et maa on ainus rikkuse allikas ja ühiskond jaguneb kolme klassi – tootjad ehk põlluharijad, palgalised ehk käsitöölised ning maaomanikud. Ta uurib erinevate maaharimissüsteemide arengut, kaubavahetuse olemust, raha ja kapitali funktsioone ning jõuab järeldusele, et maksustada tuleks ainult maaomandilt saadavat puhastoodangut. Lisaks sellele nõudis ta ka täielikku kaubandus- ja tööstusvabadust.
Aastal 1774 sai Turgot' Prantsusmaa finantside peakontrolöriks (rahandusministriks) ning viis sellel ametikohal läbi oma teooriast lähtuvaid valgustatud absolutismi vaimus reforme, kuid saadeti 1776. aastal erru, misjärel tema reformid tühistati. On avaldatud arvamust, et Turgot' ümberkorraldustega võinuks ära hoida Prantsuse revolutsiooni.
Denaini kanton
Denaini kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Denain.
See koosneb järgmistest valdadest:
Kętrzyn
Kętrzyn (kuni 1946. aastani Rastembork; saksa Rastenburg) on linn Poolas Warmia-Masuuria vojevoodkonnas, Kętrzyni maakonna halduskeskus. Kętrzyn asub Venemaa Kaliningradi oblasti piirist umbes 28 km kaugusel.
Ristirüütlid ehitasid kindluse preislaste kindlustatud küla kohale 1329. aastal. Rastenburg sai linnaõigused 1357. aastal. Raudteeühenduse sai linn 1868. aastal. 19. sajandi lõpul hakkas linnas arenema tööstus. Teises maailmasõjas hävis umbes 50% linnast. Kuni 1945. aastani oli linn Saksamaa (Ida-Preisimaa) koosseisus.
Aastatel 1975–1998 kuulus Kętrzyn Olsztyni vojevoodkonna koosseisu.
Pohja vald
Pohja (rootsi keeles Pojo) on endine Soome vald, vana Uusimaa kirikukihelkond ja Raasepori linna praegune asum, mis asub Uusimaa maakonnas. Valdade liitumise ajal elas seal 4936 inimest, pindala oli 266,13 km², millest 41,47 km² hõlmasid veekogud. Rahvastiku asustustihedus oli 21,97 inimest/km². 2009. aasta algul lõpetati Pohja valla ning Karjaa ja Tammisaari linna eksistents ning moodustati uus Raseborgi linn.
Pohja vald oli kakskeelne. 59% elanikest rääkis soome keelt ja 37% rootsi keelt.
Pohja naabervallad olid Karjaa, Karjalohja, Kisko, Tammisaari ja Tehnola.
Peamine eraõiguslik tööandja on Fiskars Brands Finland Oy.
Peamised vaatamisväärsused on tehased ja 1470. aastal ehitatud kivikirik. Pohja vallas on ka kaks täismõõtmetes golfiväljakut, kaks ratsakeskust, mäesuusakeskus ja spordikool.
Külad kirikuraamatu järgi
Andkärr, Anskuu (Antskog), Baggby, Björsby, Bockboda, Bollsta (Bollstad), Borgby, Brunkom, Brödtorp, Böle, Dalkarby, Degernäs, Djekenkulla, Ekerö, Elimo, Fiskari (Fiskars), Gammelby, Gennäs, Grabbskog, Grännäs, Gumnäs, Hindraböle, Hällskulla, Jernvik, Kiila (Kila), Klinkbacka, Koppskog, Kuovila (Skogböle), Kvarnby, Kyrkbacka, Lillfors, Mörby, Näsby, Pappila (Prästgården), Persböle, Pinjainen (Billnäs), Pohjankuru (Skuru), Ramskulla, Sidsbacka, Sjösäng, Skarpkulla, Skogäng, Skryttskog, Slicko, Sonabacka, Spakanäs, Starrböle, Sunnanvik, Svedjeby, Sällvik, Tomasböle, Torby, Trädbollstad, Uusikartano (Nygård), Vesterby, Joensuu, (Åminne), Åminnefors
Päikesemoodul
thumb|150px|Päikesemoodul pisi|Neljast päikeseelemendist koosnev päikesemoodul (võimsus Wp = 10 W) Päikesemoodul (inglise keeles solar module, photo-voltaic module, PV-module) on energiamuundur, mis muundab päikese kiirgusenergiat vahetult elektrienergiaks. Moodul koosneb jadamisi ühendatud päikeseelementidest. Ühe elemendi tööpinge on 0,5 V (tühijooksu- ehk avaahelapinge 0,64 V). Tüüpiline moodul koosneb 60 elemendist, seega on mooduli tööpinge 30 V. Standardse 156 mm (6“) küljepikkusega elementide kasutamisel genereerib niisugune moodul võimsust 230–260 W (standardtingimustel, vt Tunnussuurused).
Päikesemoodulid võivad olla jäigad või painduvad. Peamiselt kasutatakse jäiku mooduleid kristallilisest ränist elementidega, mis läbipaistva plastkilega ümbritsetult on monteeritud alumiiniumraamile ja kaetud klaasplaadiga kaitseks ilmastikumõjude eest. Kõrgema pinge ja suurema võimsuse saamiseks ühendatakse moodulid jadamisi päikesepaneeliks. Painduvad moodulid (näiteks plastalusel) koosnevad õhukesekilelistest elementidest ja on mõeldud eelkõige mobiilsete seadmete toiteallikaks.
Päikeseelementidega ühendatakse rööbiti tõkkesuunas pingestatud dioodid, nn möödaviikdioodid (ingl bypass diode), mis kaitsevad valguse eest varjatud või defektseid päikeseelemente ülekuumenemise eest. Kui mõni element ei suuda elektromotoorjõudu genereerida, suureneb temal pingelang ja kui see ületab rööbiti ühendatud dioodi vastupinge, siis muutub diood juhtivaks ja lühistab varjatud elemendi. Päikesemooduli väljundklemmide vahele võivad olla ühendatud kaitsedioodid (ingl fly-back diode); need kaitsevad päikeseelemente ülepingeimpulsi eest, mis võib tekkida induktiivkoormuse väljalülitamisel.
Suurema võimsuse saamiseks koostatakse päikesemoodulidest suuremad üksused – päikesepaneelid. Sageli nimetatakse ka päikesemoodulit paneeliks.
Battleground
"Battleground" on Briti-Iiri poistebändi The Wanted teine stuudioalbum, mille andis välja Island Records 4. novembril 2011.
Selle produtsendiks on Steve Mac.
Deluxe-versiooni lisalood
12.   "Dagger" – 3:49
13.   "Rock Your Body" – 3:54
14.   "Turn It Off" – 3:33
15.   "Where I Belong" – 4:07
Lycodon zoosvictoriae
Lycodon zoosvictoriae on maoliik.
Lycodon zoosvictoriae on endeemne Krâvanhi mägedes Kambodžas.
UTC+2:00
Vööndis asuvad aasta läbi:
Talveajal asuvad selles vööndis ka:
Kaitseõigus
Kaitseõigus (inglise right of defence) on süüdistatava õigus kaitsta end esitatud süüdistuse vastu ; üks inimeste põhiõigusi. Terminil "kaitseõigus" on ka mitmeid legaaldefinitsioone.
Mäe
Mäe on eesti perekonnanimi (Mäe) ja Eesti kohanimi:
Lindern
Lindern on vald Saksamaal Alam-Saksi liidumaal Cloppenburgi kreisis.
See asub umbes 20 km Cloppenburgist läänes. Valla pindala on 65,81 km². 31. detsembril 2015 elas seal 4709 inimest.
Gasconade'i maakond
Ajalugu
Maakond moodustati 1821. aastal.
Rahvastik
Elanike arv oli 2010. aasta rahvaloenduse järgi 15 222.
Arvestuslik rahvaarvu muutus (1. juuli seisuga) :
Kurjer
Kurjer (vene keeles Курьер) oli 2005–2013 ilmunud venekeelne ajaleht, mis vahendas Sillamäe linna ja selle lähiümbruse uudiseid. Lehte andis välja Leht Media Center OÜ. Leht ilmus üks kord nädalas.
Lehe esimene number ilmus 1. septembril 2005. Algusest kuni aastani 2008 kandis leht nime Sillamäeski Kurjer (Силламяэский Курьер).
Johannes Pääsukese tõeline elu
"Johannes Pääsukese tõeline elu" on Eesti lavastaja Hardi Volmeri 2019. aastal esilinastunud mängufilm, mis kajastab fiktsionaalselt Pääsukese 1913. aasta filmi- ja fotoretke Setumaale Eesti Rahva Muuseumi korrespondendina. Pääsukest kehastab filmis Ott Sepp, tema assistenti Harri Volterit Märt Avandi.
Filmi tootis Kopli Kinokompanii, filmi kestus on 90 minutit. Ametlikud esilinastused toimusid 10. jaanuaril 2019 Tartu Lõunakeskuse Apollo Kinos, 11. jaanuaril 2019 Tallinnas Solarise keskuse Apollo Kinos ning 12. jaanuaril 2019 Värska Kultuurikeskuses.
Film kogus 2019. aastal 25 287 kinokülastust ja teenis 129 tuhat eurot kassatulu. Sellega oli see 2019. aastal linastunud Eesti filmide seas 8. kohal.
Näitlejad
Episoodiliselt mängisid filmis ka Jaan Pehk, Ivar Feldmann, Ain Raal, Margus Mikomägi, Marje Metsur, Peeter Volkonski, Anzori Barkalaja jpt.
Kajastusi
"Ilus film, soovitan kõigile, kel vastupandamatu tung igal põhjusel (ja ka põhjuseta) kaamera rec-nuppu vajutada. Instagram-influencer ' itele lausa kohustuslik. Johannes Pääsuke oligi Eesti esimene influencer, lihtsalt sada aastat oma ajast ees," kommenteeris filmi teleajakirjanik Jüri Muttika.
Kriitik Andrei Liimets on nimetanud filmi mänguliseks teekonnafilmiks ja semukomöödiaks: "Filmiisakest kujutatakse paraja avantüristi-oportunisti-elunautlejana, omamoodi Nipernaadina, kelle süda tuksub järgmise tuuleiili järgi, adumata hetkekski oma tulevast suurt kohta ajaloos." Pääsukese "Retke läbi Setumaa" originaalmaterjali segamist uuega hindas Liimets üheks nutikamatest lahendustest linateose juures. Kokkuvõte kujunes siiski kriitiliseks: "Vaatamata headele karakteritele ja huvipakkuvale ajaloolisele taustale näikse stsenaariumis nappima fookust ja selgust. ... Südame ja hingega tehtud, aga vahendite nappus annab tunda pea igal sammul. Kiirustamise mekk on tugevalt manu tehnilisel teostusel, sest ühtteist jääb kriipima nii helireal kui montaažis. Nii mõnegi stseeni saanuks rohkemate duublite ja parema ettevalmistusega küllap oluliselt ladusamalt lahendada. See kõik vajab aga aega ja raha."
Stanislav Belkovski
pisi|260px|Stanislav Belkovski (2008)
Stanislav Aleksandrovitš Belkovski (vene keeles Станислав Александрович Белковский; poolapäraselt Stanisław Biełkowski; sündinud 7. veebruaril 1971 Moskvas) on Venemaa poliitikavaatleja, publitsist ja endine poliittehnoloog.
Pärast Krimmi annekteerimist kirjutas Belkovski märtsis 2014 enda kavatsusest taotleda Ukraina kodakondsust.
2018. aasta Venemaa presidendivalimistel oli ta presidendikandidaat Ksenija Sobtšaki valimisstaabi poliitiline peaekspert.
2022. aastal, pärast Venemaa sissetungi Ukrainasse, lahkus Belkovski Venemaalt.
Haridustee ja töökäik
Aastatel 2002–2004 oli ta Rahvusliku Strateegia Nõukogu (SNS) peadirektor. 2003. aasta mais avaldas SNS-i nimel ettekande "Venemaal valmistatakse ette oligarhilist pööret", mis oli suunatud naftakompanii Jukos ja Mihhail Hodorkovski vastu. See langes kokku Jukose kohtuliku tagakiusamise algusega ja Platon Lebedevi vahi alla võtmisega.
Belkovski on sõltumatu organisatsiooni Venemaa Rahvusliku Strateegia Instituudi asutaja ja olnud selle esimene direktor (2004–2009). 2004. aasta juunis asutas Belkovski Ukraina Rahvusliku Strateegia Instituudi.
Ta on olnud ajalehe Moskovski Komsomolets kolumnist, töötanud telekanalil Dožd ning olnud külalisesineja Doždi stuudios ja raadiojaama Ehho Moskvõ eetris.
Suhtumine Vene Õigeusu Kirikusse
Jaanuaris 2012 avaldas Belkovski artikli "MP VÕK – petiste ja varaste kirik". Sama aasta septembris kirjutas ta vajadusest likvideerida Vene Õigeusu Kirik. Seda kordas ta artiklis pärast Krimmi annekteerimist 2014. aasta märtsis.
Y-kromosoom
pisi|Inimese Y-kromosoom Y-kromosoom on üks gonosoomidest, mis esineb ainult heterogameetsel sugupoolel (nt isasimetajatel, ka mehel) koos ühe X-kromosoomiga. Y-kromosoom sisaldab tavaliselt peale heterogameetsele sugupoolele spetsiifiliste (Y-spetsiifiliste) geenide ka X-kromosoomiga homoloogset (pseudoautosoomset) regiooni kromosoomi distaalsetes otstes. Imetajate Y-kromosoomis asuv SRY-geen (SRY – sex-determining region Y ehk sugu määrav Y-piirkond) määrab valgulise testiseid determineeriva faktori (TDF) kaudu isasloomaks kujunemise. Inimese Y-kromosoom on väike akrotsentriline, kuid mikrosatelliidita kromosoom.